Nenad Marković

Nenad Marković (rođen 6. juna 1968. u Doboju, Bosna i Hercegovina) je bivši bosanskohercegovački košarkaš i igrač KK Bosna. Trenutno je trener KK Dijona

 Karijera 
Karijeru je započeo u KK Igman Ilidža, nakon čega su ga zapazili skauti U-16 KK Bosna Sarajevo koju je tada trenirao Mladen "Makso" Ostojić.

Nenad je igrao u mlađim kategorijama KK Bosne par godina, da bi u sezoni 1989/90 prešao u prvi tim i postao starter. Na kraju te sezone njegov kvalitet je nagrađen pozivom u Jugoslovensku reprezentaciju koju je vodio poznati stručnjak Dušan Ivković. Međutim, Nenad nije otišao sa reprezentacijom na Svjetsko Prvenstvo u Argentini 1990. godine koje je Jugoslavija osvojila.

Nastavio je napredovati, igrajući redovno za KK Bosnu iduce dvije sezone, sve do rata u njegovoj domovini Bosni i Hercegovini. Sljedećih 14 sezona Marković je igrao po cijeloj Evropi, uključujući Italiju, Španiju, Francusku, Izrael i Grčku. Dok je u Francuskoj nastupao za Limoges, imao je čast da nastupi na Francuskom All Star meču, gdje je i pobjedio na takmičenju u šutevima za tri poena.

Također je igrao mnoge važne mečeve za reprezentaciju Bosne i Hercegovine, uključujući dva legendarna meča protiv Hrvatske u novembru 1997. i novembru 1998. koji su ga promakli u jednog od najboljih sportista Bosne i Hercegovine svih vremena. Godine 2004. vratio se u svoj matični klub Bosnu da završi igračku karijeru što se desilo 2006, nakon punih 18 godina aktivnog bavljenja košarkom.

Nakon povlačenja, Nenad je postao selektor reprezentacije Bosne i Hercegovine, i trener KK Bosne odakle se povukao nakon što nije ispunio zadani cilj, a to je osvajanje titule prvaka države. U oktobru 2007. postao je trener Grčkog kluba Panionios iz Atine, koji je odveo do kvalifikacija za Euroligu, što je bio najveći uspjeh kluba u 12 sezona. Ipak je dobio otkaz, i zamijenio ga je Aleksandar Trifunović.

 Timovi za koje je nastupao 
 88-92: KK Bosna Sarajevo (BiH)
 92-93: Trieste (ITA)
 92-93: Ferrys Lliria (ESP)
 93-94: Hapoel Tel-Aviv (ISR)
 94-95: Joventut Badalona (ESP)
 94-95: Lugano (SUI)
 95-96: Hapoel Tel-Aviv (ISR)
 96-97: Hapoel Eilat (ISR)
 96-99: CSP Limoges (FRA)
 99-00: Pamesa Valencia (ESP)
 00-01: Adecco Estudiantes Madrid (ESP)
 01-02: Panionios Athens (GRE)
 02-03: Olympiacos S.F.P. Pireus (GRE)
 03-04: Murcia (ESP)
 03-04: Panionios Athens (GRE)
 05-06: KK Bosna Sarajevo (BIH)

 Reference 

Kategorija:Bosanskohercegovački košarkaši
Kategorija:Biografije, Doboj
Kategorija:Rođeni 1968.
Kategorija:Košarkaši KK Bosne
Kategorija:Dobitnici Šestoaprilske nagrade
Kategorija:Selektori košarkaške reprezentacije Bosne i Hercegovine
Kategorija:Živi ljudi
Kategorija:Bosanskohercegovački košarkaši u Španiji
Kategorija:Bosanskohercegovački košarkaši u Turskoj